30. júní
30. júní er 181. dagur ársins (182. á hlaupári) samkvæmt gregoríska tímatalinu. 184 dagar eru eftir af árinu.

Atburðir 
 296 - Marsellínus varð páfi.
 1073 - Gregoríus 7. varð páfi.
 1232 - Antoníus frá Padúa, verndardýrlingur týndra hluta, var tekinn í heilagra manna tölu.
 1498 - Maximilian 1. stofnaði Vínardrengjakórinn.
 1559 - Hinrik 2. Frakkakonungur særðist í burtreiðum og dró sárið hann til dauða tíu dögum síðar.
 1564 - Stóridómur var lögtekinn á Alþingi.
 1579 - Erlendir hvalveiðimenn rændu Eggerti Hannessyni í Saurbæ á Rauðasandi, héldu honum föngnum á skipi í mánuð og slepptu honum síðan gegn háu lausnargjaldi.
 1594 - Morðbréfamálið: Fjögur bréf sem hermdu morð upp á Jón Sigmundsson lögmann voru dæmd fölsuð á Alþingi.
 1605 - Falsdimítríj var krýndur keisari Rússlands sem Dimítríj 1.
 1643 - Enska borgarastyrjöldin: Konungssinnar unnu sigur í orrustunni við Adwalton Moor og náðu yfirráðum í Yorkshire.
 1688 - Nokkrir háttsettir Englendingar buðu Vilhjálmi af Óraníu og Maríu konu hans aðstoð við að setja föður hennar Jakob 2. frá völdum.
 1742 - Sunnefumál: Hans Wium sýslumaður dæmdi systkinin Sunnefu Jónsdóttur og Jón Jónsson Sunnefubróður til dauða fyrir sifjaspell.
 1856 - Jerome Napóleon prins, bróðursonur Napóleons Frakkakeisara, kom til Íslands á herskipi með fylgdarliði. Frakkar voru að reyna að fá heimild til verslunar, fiskvinnslu og útgerðar á Dýrafirði.
 1862 - Eldgos hófst vestan Vatnajökuls og stóð í tvö ár. Eldstöðin heitir Toppgígar og hraunið sem rann heitir Tröllahraun.
 1874 - Skólapiltar Lærða skólans mótmæltu atneskum stílum með því að halda brennu vestur á Melum.
 1894 - Tower-brúin í London var vígð.
 1908 - Gífurleg sprenging varð nærri Tunguskafljóti í Síberíu. Talið er að loftsteinn hafi hrapað þar til jarðar.
 1910 - Laufey Valdimarsdóttir varð fyrst íslenskra kvenna til að ljúka stúdentsprófi frá Lærða skólanum í Reykjavík.
 1934 - Nótt hinna löngu hnífa: Blóðugar hreinsanir fóru fram innan nasistaflokksins í Þýskalandi.
 1946 - Alþingiskosningar voru haldnar á Íslandi.
 1952 - Sápuóperan Leiðarljós var fyrst sýnd í sjónvarpi.
 1954 - Almyrkvi varð á sólu og sást best við suðurströnd Íslands. Varð þar myrkur í nokkrar mínútur og skinu stjörnur á himni sem um nótt. Næst mun almyrkvi sjást á Íslandi við vesturströndina þann 12. ágúst 2026.
 1960 - Austur-Kongó fékk sjálfstæði frá Belgíu.
 1964 - Norðurlandameistaramóti í handknattleik kvenna, sem haldið var í Reykjavík, lauk með sigri íslenska liðsins.
 1968 - Kristján Eldjárn var kjörinn forseti Íslands.
 1971 - Öll áhöfn geimfarsins Sojús 11 lést þegar loft lak út um gallaðan ventil.
 1972 - Fyrstu hlaupasekúndunni var bætt við alheimstímann (UTC).
 1974 - Alþingiskosningar voru haldnar. Þennan dag hófu fyrstu kvenlögregluþjónar á Íslandi störf í Reykjavík.
 1974 - Alberta Williams King, móðir Martin Luther King, var myrt.
 1977 - Suðaustur-Asíubandalagið (SEATO) var formlega lagt niður.
 1984 - Elton John hélt hina frægu tónleika Night and Day Concert á Wembley.
 1984 - John Turner varð forsætisráðherra Kanada.
 1987 - Kanada tók upp eins dals mynt með mynd af himbrima.
 1988 - Kaþólski erkibiskupinn Marcel Lefebvre skipaði fjóra biskupa í Écône í Sviss gegn vilja páfa.
 1989 - Omar al-Bashir steypti Sadiq al-Mahdi af stóli í Súdan.
 1990 - Efnahagskerfi Austur- og Vestur-Þýskalands voru sameinuð.
 1990 - Kvennahlaup ÍSÍ var haldið í fyrsta sinn og var hlaupið á sex stöðum.
 1990 - Keiludeild KR var stofnuð í Reykjavík.
 1992 - Margaret Thatcher, fyrrum forsætisráðherra Bretlands, tók sæti í lávarðadeildinni með titilinn „barónessa af Kesteven“.
 1993 - Heydər Əliyev varð forseti Aserbaísjan eftir valdarán.
 1994 - Kvikmynd Friðriks Þórs Friðrikssonar, Bíódagar, var frumsýnd.
 1996 - Radovan Karadžić sagði af sér sem forseti Bosníuserba og Biljana Plavšić tók við.
 1997 - Bretar létu yfirráð yfir Hong Kong í hendur Kínverja.
 1998 - Joseph Estrada varð forseti Filippseyja.
 2000 - Edda - miðlun og útgáfa var stofnuð með samruna Máls og menningar og Vöku-Helgafells.
 2000 - 9 létust og 26 slösuðust í troðningi á tónleikum Pearl Jam á Hróarskelduhátíðinni.
 2002 - Brasilía sigraði Heimsmeistaramót landsliða í knattspyrnu karla 2002 með 2-0 sigri á Þýskalandi. Ronaldo skoraði bæði mörkin í úrslitaleiknum.
 2003 - Öðru stríðinu í Kongó lauk með friðarsamningum.
 2004 - Geimkönnunarfarið Cassini komst á braut um Satúrnus.
 2005 - Spánn löggilti hjónabönd samkynhneigðra.
 2007 - Hryðjuverkaárásin á Glasgow-flugvöll: Grænum Cherokee-jeppa var ekið inn í flugstöð Glasgow-flugvallar. Hann sprakk og olli miklum bruna.
 2009 - 153 fórust þegar Yemenia flug 626 brotlenti á Kómoreyjum.
 2012 - Forsetakosningar voru haldnar á Íslandi. Frambjóðendur voru sex talsins. Sitjandi forseti, Ólafur Ragnar Grímsson, vann yfirburðasigur.
 2015 - Lockheed C-130 Hercules-herflutningavél hrapaði á íbúðahverfi í Medan á Súmötru með þeim afleiðingum að 143 létust.
 2020 – Stjórnin í Beijing samþykkti hin umdeildu lög um þjóðaröryggi Hong Kong sem auðvelda stjórninni að berja niður andstöðu.

Fædd 
 904 - Guo Wei, sem síðar varð keisari síðara Zhou-veldisins (d. 954).
 1470 - Karl 8. Frakkakonungur (d. 1498).
 1503 - Jóhann Friðrik, kjörfursti Saxlands (d. 1554).
 1641 - Meinhard von Schomberg, þýskur herforingi (d. 1719).
 1836 - Georg Berna, þýskur náttúrufræðingur (d. 1865).
 1881 - Peter Petersen (Bíó-Petersen), danskur ljósmyndari sem var einn af upphafsmönnum kvikmyndasýninga á Íslandi.
 1893 - Walter Ulbricht, þýskur stjórnmálamaður (d. 1973).
 1899 - Jón Helgason, íslenskur prófessor, skáld og fræðimaður (d. 1986).
 1911 - Sigurbjörn Einarsson, biskup Íslands (d. 2008).
 1911 - Czesław Miłosz, pólskur rithöfundur og Nóbelsverðlaunahafi (d. 2004).
 1948 - Gunnlaugur M. Sigmundsson, íslenskur stjórnmálamaður og athafnamaður.
 1955 - Egils Levits, lettneskur stjórnmálamaður.
 1963 - Óskar Jónasson, íslenskur kvikmyndagerðarmaður.
 1966 - Mike Tyson, bandarískur hnefaleikakappi.
 1972 - Ramon Menezes, brasilískur knattspyrnumaður.
 1973 - Jóhannes Loftsson, íslenskur aðgerðasinni.
 1977 - Jóhann Gunnar Baldvinsson, íslenskur knattspyrnumaður.
 1984 - Johnny Leoni, svissneskur knattspyrnumaður.
 1985 - Michael Phelps, bandarískur sundmaður.

Dáin 
 829 - Shi Xiancheng, herforingi Tangveldisins.
 1607 - Cesare Baronio, ítalskur kardináli (f. 1538).
 1649 - Simon Vouet, franskur listmálari (f. 1590).
 1690 - Jón Vigfússon, Hólabiskup (f. 1643).
 1934 - Kurt von Schleicher, þýskur hershöfðingi (f. 1882).
 1974 - Alberta Williams King, móðir Martin Luther King (myrt) (f. 1904).
 2012 - Yitzhak Shamir, ísraelskur stjórnmálamaður (f. 1915).
 2017 - Simone Veil, frönsk stjórnmálakona (f. 1927).

Júní